Priemerne vysoký prvák 120 - 130 cm by mal mať školskú tašku s pevnou konštrukciou (dokáže stáť stabilne aj keď je plná, aj keď je prázdna), jednokomorové prevedenie, posuvnú prepážku (hlavná komora má posuvnú prepážku, ktorá pomáha umiestneniu ťažších učebníc čo najbližšie k chrbtu) a spevnené dno (dno by malo mať nožičky alebo by malo byť celoplastové, čo zabráni zašpineniu a prevlhnutiu, a tým zvýši životnosť). Pri výške dieťaťa do 120 cm sa odporúča školská taška horizontálneho typu. Ak má dieťa výšku viac ako 130 cm, možno zvoliť aj vertikálne modely.